

**Мемлекеттік органдарды құқықтық қамтамасыз етудің тиімділігін арттыру жөніндегі іс-шаралар жоспарын бекіту туралы**

Қазақстан Республикасы Үкіметінің 2013 жылғы 4 ақпандағы № 85 Қаулысы

      Қазақстан Республикасының Үкіметі **ҚАУЛЫ ЕТЕДІ**:

      1. Қоса беріліп отырған Мемлекеттік органдарды құқықтық қамтамасыз етудің тиімділігін арттыру жөніндегі іс-шаралар жоспары (бұдан әрі - Іс-шаралар жоспары) бекітілсін.

      2. Қазақстан Республикасының орталық атқарушы органдары Іс-шаралар жоспарын іске асыру жөнінде шаралар қабылдасын.

      3. Қазақстан Республикасы Әділет министрлігі Іс-шаралар жоспарының орындалу барысы туралы тиісті ақпаратты Қазақстан Республикасының Үкіметіне 2013 жылғы 15 наурызға дейін берсін.

      4. Қазақстан Республикасы Премьер-Министрінің Кеңсесі Іс-шаралар жоспарының орындалуы бойынша жинақталған есепті Қазақстан Республикасының Президенті Әкімшілігіне 2013 жылғы 15 сәуірге дейін енгізсін.

      5. Осы қаулының орындалуын бақылау Қазақстан Республикасы Премьер-Министрінің Кеңсесіне жүктелсін.

      6. Осы қаулы қол қойылған күннен бастап қолданысқа енгізіледі.

*Қазақстан Республикасының*

*Премьер-Министрі                                     С. Ахметов*

Қазақстан Республикасы

Үкіметінің

2013 жылғы 4 ақпандағы

№ 85 қаулысымен

бекітілген

 **Мемлекеттік органдарды құқықтық қамтамасыз етудің тиімділігін арттыру жөніндегі іс-шаралар жоспары**

|  |  |  |  |  |
| --- | --- | --- | --- | --- |
| р/с № | Іс-шаралардың атауы | Аяқталу нысаны | Орындау мерзімдері | Орындаушы |
| 1 | 2 | 3 | 4 | 5 |
| 1 | Мемлекеттік бюджеттен қаражатты өндіру туралы сот шешімі шығарылған кезде мемлекеттік органдардың бірінші басшыларының жауапкершілігін белгілеу бойынша ұсыныстар енгізу | ПМК-ге ұсыныстар | 2013 жылғы ақпан | Әділетмині, БП (келісім бойынша), ОМО |
| 2 | Мемлекеттік органдардың заң қызметтері қызметкерлерінің Қазақстан Республикасының Әділет министрлігінде тағылымдамадан өту тәртібін бекіту | Әділетминінің бұйрығы | 2013 жылғы ақпан | Әділетмині, МҚІА (келісім бойынша), ОМО |
| 3 | Әзірлеуші органдардың заң қызметтері қызметкерлерінің Қазақстан Республикасының Әділет министрлігімен нормативтік құқықтық актілер жобаларын тиісті келісу сатыларында және олардың Қазақстан Республикасы Премьер-Министрінің Кеңсесінде, Қазақстан Республикасы Президентінің Әкімшілігінде, Қазақстан Республикасы Парламентінде өту кезінде міндетті қатысуы туралы мәселені пысықтау | ПМК-ге ақпарат | 2013 жылғы ақпан | ОМО |
| 4 | Мемлекеттік органдардың заң қызметтері қызметінің сапасын арттыру бойынша ұсыныстар енгізу | ПМК-ге ұсыныстар | 2013 жылғы ақпан | Әділетмині, ОМО |
| 5 | Мемлекеттік органдардың заң қызметтерінің қызметкерлерінің лауазымдарына қойылатын біліктілік талаптарын арттыру мәселесін пысықтау | ПМК-ге ақпарат | 2013 жылғы ақпан | МҚІА (келісім бойынша), Әділетмині, ОМО |
| 6 | Заң жобалау қызметін жетілдіру бойынша ұсыныстар енгізу | Қазақстан Республикасының Үкіметі қаулысының жобасы | 2013 жылғы ақпан | Әділетмині |
| 7 | Уәкілетті органдардың нормативтік құқықтық актілердің құқықтық мониторингін жүргізу қағидаларын қолдануы  бойынша бірыңғай әдістемелік ұсынымдарды бекіту | Әділетминінің бұйрығы | 2013 жылғы ақпан | Әділетмині |
| 8 | Қазақстан Республикасы Әділет министрлігінің корпоративтік порталында «НҚА құқықтық мониторингі» ақпараттық жүйесін құру және оның қызметі бойынша ұсыныстар енгізу | ПМК-ге ұсыныстар | 2013 жылғы ақпан | Әділетмині, ОМО |

      Ескертпе: аббревиатуралардың толық жазылуы:

      МҚІА – Қазақстан Республикасы Мемлекеттік қызмет істері агенттігі

      БП – Қазақстан Республикасы Бас прокуратурасы

      ПМК – Қазақстан Республикасы Премьер-Министрінің Кеңсесі

      Әділетмині - Қазақстан Республикасы Әділет министрлігі

      ОМО – орталық мемлекеттік органдар

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК